Държавен вестник, бр. 93, 2012 г., стр. 37

БРОЙ  93	
Д Ъ Р Ж А В Е Н  В Е С Т Н И К 	
СТР.  37  
47. „Копулация“ е метод за вегетативно 
размножаване чрез присаждане на калем.
48. „Култивар“ е култивиран (отгледан, 
подобрен) вариетет, който може да бъде клон, 
раса или други подобрени растения, отглеж­
дани заради ценните им свойства.
49. „Кръстосано опрашване“ е свободно или 
контролирано опрашване между дърветата за 
изпитване на тяхната обща или специфична 
комбинативна способност.
50. „Масова селекция“ е подбор на група 
дървета или популации.
51. „Месторастене“ са земи с еднородни 
почвено-климатични условия за развитие на 
горскодървесна растителност. 
52. „Мъжки корк“ е тази кора, която се 
сваля от дърветата на корковия дъб (Q.suber) 
за първи път. 
53. „Място на произход“ е мястото, където 
се намират насажденията. 
54. „Насаждение“ е основна пространствена 
единица при разделянето на гората, основава­
ща се на топографските особености на релефа 
и с обща цел на стопанисване.
55. „Обилно плодоносене“ е най-високата 
степен за плодоносенето при отделни дървета 
по скалата на Корчагин, отразена в прило­
жение № 19.
56. „Одобрен източник“ е базов източник, 
записан в регистъра на горската семепро­
изводствена база, който се идентифицира с 
уникален регистрационен номер.
57. „Органично производство“ е прера­
ботката на репродуктивни материали с цел 
получаване на технически продукти – смола, 
масла, фуражи, биомаса и др.
58. „Основен сертификат за идентификация 
на горски репродуктивни материали“ е екви­
валентен на „мастър сертификат“ документ, 
издаден от официалните органи в съответствие 
с чл. 12 на Директива 1999/105/ЕО на Съвета 
от 22 декември 1999 г. относно търговията с 
горски репродуктивен материал.
59. „Отводка“ е покрит с почва леторасъл 
от растение, образувало самостоятелна коре­
нова система и надземна част; може да бъде 
отделен от майчиното растение и използван 
за залесяване.
60. „Официален орган“ е държавен орган, 
определен на национално (ИАГ) и регионално 
(РДГ и ГСС) ниво, осъществяващ контрола 
върху производството, търговията, износа и 
вноса от трети страни.
61. „Партида“ е еднородна част от репро­
дуктивни материали.
62. „Плюсово дърво“ е дърво, което фе­
нотипно рязко превъзхожда другите дървета 
в насаждението по определени качествени и 
количествени показатели. 
63. „Полен“ е прашецът на цвета на рас­
тението.
64. „Полиморфизъм“ е разнообразие от 
форми в рамките на вида.
65. „Популация“ е териториално обособена 
съвкупност от индивиди от един и същи вид, 
които могат свободно да обменят генетичен 
материал помежду си. 
66. „Производство“ е: всички етапи на до­
бив и складиране на генеративни единици и 
части от растения; конверсия от генеративна 
единица в семена; отглеждане на посадъчен 
материал от семена и части от растения; 
заготовка и преработка на репродуктивен 
материал, в т. ч. излагане за оглед и реклама.
67. „Производител“ е физическо или юри­
дическо лице, регистрирано в публичен 
регистър в ИАГ за производство на горски 
репродуктивни материали.
68. „Произход“ е:
а) за автохтонни семепроизводствени на­
саждения или източници на посевен матери­
ал – мястото, където растат дърветата;
б) за неавтохтонни семепроизводствени 
насаждения или източници на посевен ма­
териал – мястото, от което първоначално са 
въведени семената или растенията; произходът 
може да бъде неизвестен. 
69. „Пълна семеносна година“ е година, 
през която всички дървета в популацията се­
меносят, респ. плодоносят, в „много голяма“ 
степен по скалата на Корчагин.
70. „Район на произход“ по отношение 
на видове и подвидове е район (площ) или 
група от райони (площи) със задоволително 
еднородни екологични условия, където се 
намират насаждения за семепроизводство 
или източници на посевен материал, сходни 
по фенотип и генетични характеристики, 
като по необходимост се взема предвид и 
надморската височина.
71. „Рандеман“ е процентен израз на съот­
ношението на количеството добити посевни 
материали към първоначалното количество 
изходни материали (суровина) – шишарки, 
съплодия и др.
72. „Резервен фонд“ са съхранени за запаз­
ване и използване при необходимост семена 
от горскодървесните видове.
73. „Резник“ е част от растение, която се 
използва за вкореняване и производство на 
посадъчен материал. 
74. „Селекция“ (подбор) е научно направ­
ление, което изучава полиморфизма при 
горскодървесните видове и прилага практи­
ческите прийоми и методи за подобряване на 
съществуващите и създаване на нови видове 
и форми.
75. „Семена общ сбор“ са семена, добити 
от неселекционирани дървета или популации. 
76. „Сбежистост“ е степента на намале­
нието на диаметъра на стъблото на единица 
дължина от основата към върха.